बरिशाल
बरिशाल (बांग्ला: বরিশাল ; ऐतिहासिक नाम : बकला-चन्द्रद्वीप) बांग्लादेश का एक प्रमुख नगर है। यह नगर बांगलादेश के दक्षिण-मध्य भाग में कीर्तनखोला नदी के तट पर स्थित है। यह बरिशाल जिले तथा बरिशाल प्रभाग का सबसे बड़ा नगर तथा वहाँ का मुख्यालय है। यह अविभाजित भारत का सबसे पुराना नगरपालिका एवं नदी पत्तन है। बरिशाल नगरपालिका 1876 में बनी थी। अश्विनीकुमार दत्त का जन्म इसी नगर में हुआ था। वे महान स्वतन्त्रता सेनानी थे जिन्होंने स्वदेशी आन्दोलन में महती भूमिका का निर्वहन किया था।